Žvilgioji araukarija

Žvilgioji araukarija (Araucaria hunsteinii) – Araukarijinių šeimos, araukarijų genties augalas. 

 Paplitimas 
Endeminė medžių rūšis Papua saloje. Natūraliai auga salos tik rytų ir šiaurės rytų dalyse esančiose Madango, Morobės (Morobe) bei Rytų Aukštikalnių (Eastern Highlands) provincijose, maždaug 600-2000 m aukštyje nuo jūros paviršiaus.

 Aukštis, kamieno storis 
Tai aukščiausiai užaugantys araukarijinių šeimos ir Okeanijos regiono medžiai ir vieni aukščiausių palnetos medžių rūšių. Paprastai užauga 50–80 m, kartais pasitaiko iki 88,9 m (tokio aukščio buvo užregistruota 1941 metais) aukščio ir iki 3 m skersmens kamienu.

 Apibūdinimas 
Greitai augantis, amžinai žaliuojantis lapuotis medis. Iš toliau atrodo kaip piramidės formos, nors su amžiumi jo viršūnė "suplokštėja".  Kamienas tiesus, žievė tamsiai ruda, šiurkšti, lupasi horizontaliai ar lopinėliais. Lapai daugiau susitelkę šakų galuose į savotiškas grupeles. Lapai auga išsidėstę spirališkai, smailėjantys, viduryje arčiau pagrindo plačiausi ir yra 6-15 cm ilgio bei 1,5-2 cm pločio, pas jaunus medelius lapai mažesni. Tai vienanamis augalas, kada vyriški ir moteriški kankorėžėliai auga ant to paties medžio. Kankorėžiai žali, vėliau subrendę rudi. Vyriški kankorėžiai ilgi ir siauri, iki 20 cm ilgio ir tik 1,8-2,5 cm pločio, moteriški kankorėžiai vištos kiaušinio formos 15-20 cm ilgio ir 12,5 cm pločio, kurių žvyneliai turi savotiškas trumpas it plaukeliai antaugas. Kiekviename kankorėžio žvynelyje po vieną sėklą. Kankorėžėliuose sėklos panašios į trikampę formą 10 mm (30-40 mm) ilgio. Sėklos su dviem siaurokais sparneliais, kurių kiekvienas po 40 mm ilgio ir 25 mm pločio.

 Rūšies pavadinimas 
Dabartinio mokslinio lotynų kalba Araucaria hunsteinii pavadinimo autorius Karl Moritz Schumann gyvenęs 1851-1904 metais. Anglų kalba žinoma šiais pavadinimais - Klinkii pine, Klinki ir Klinkii.
Turi šiuos sinonimus:
 Araucaria hunsteinii var. klinkii (Lauterb.) Silba
 Araucaria hunsteinii subsp. klinkii (Lauterb.) Silba
 Araucaria klinkii Lauterb.
 Araucaria schumanniana Warb.
 Titanodendron hunsteinii (K.Schum.) A.V.Bobrov & Melikyan
 Titanodendron klinkii (Lauterb.) A.V.Bobrov & Melikyan
 Titanodendron schumanniana (Warb.) A.V.Bobrov & Melikyan

 Panaudojimas 
Atogrąžų klimato kalnuotose vietovėse testuojama kaip potenciali medžio rūsis auginimui dėl medienos.

 Nuorodos 
 Apie žvilgiąją araukariją per pngplants.org svetainę Anglų k.
 Apie žvilgiąją araukariją per conifers.org svetainę Anglų k.
 Apie žvilgiąją araukariją per globalspecies.org svetainę  Anglų k.
 Apie žvilgiąją araukariją per wondermondo.com svetainę Anglų k.
 Apie žvilgiąją araukariją per arkive.org svetainę  Anglų k.
 Apie žvilgiąją araukariją per iucnredlist.org svetainę Anglų k.
 Apie žvilgiąją araukariją per theplantlist.org svetainę Anglų k.

Kategorija:Medžiai ir krūmai
Kategorija:Araukarijiniai